als_Latn dik_Latn sag_Latn
Fotot më sipër tregojnë dëmtimin në buzë dhe dhëmbët e thyera të lidhura me tela të legjendës aktive të basketbollit për femra, Brunilda Hyka Komti. Shuterja rekordmene, basketbollistja më e titulluar në historinë e këtij sporti, u dëmtua në ndeshjen e vlefshme për gjysmëfinalen e Kupës, me Apoloninë dhe rezultati është ai që shihet dhe në pamje. Duke parë pamjet dhe aq më tepër atë që deklaron Hyka Komti në rrjetin social “Facebook”, lind pyetja “A ja vlen kjo sakrificë?”. Dhëmbë të thyera, të qepura, udhëtime kudo në Shqipëri, për të mbajtur ndezur një zjarr që shteti i hedh ujë me indiferencën e tij dhe me vlerësimin që i jep një sporti, që në shtetin vëlla të Kosovës, është një ndër sportet më të ndjekura dhe më të vlerësuara, aq sa lojtarë të Kombëtars tonë shkojnë dhe luajnë në kampionatin kosovar. Dhe nëse rrëmojmë akoma më shumë ku luajnë dhe si luajnë sportistët tanë këtë sport në Shqipëri, pyetja e titullit bëhet akoma më therëse dhe vrasëse. Në fund të fundit një jetë kemi…a ja vlen kjo sakrificë kur të “kollarisurit” nuk e vlerësojnë si të tillë?
Post Scriptum: Ndërhyrja është paguar nga vetë basketbollistja tiranase, për ti shtuar pak më tepër mjerimit ku ndodhet ky sport. Dieta?! Nuk njihen…
als_Latn als_Latn